PTA-man verdrink in Amanzimtoti | Maroela Media
PTA-man verdrink in Amanzimtoti
'n Man het verdrink toe hy deur 'n fratsgolf in die see by Amanzimtoti-strand, aan die suidkus van KwaZulu-Natal, beland het.
"Sy vrou het aan paramedici gesê dat sy en haar man op die strand gesit het toe 'n fratsgolf hulle beide in die see in getrek het," het Chris Botha, woordvoerder van Netcare911, gesê. Die paartjie is vakansiegangers van Pretoria.
"Sy onthou dat hy gesê het, 'kruip net uit', toe 'n tweede golf hulle dieper in die see in getrek het. Sy kon op haar hande en knieë na veiligheid kruip, maar haar bejaarde man het inmekaargesak," het Botha bygevoeg.